De rødklædte Aalborg Pirates fans er ikke i tvivl. Klubben traf den rette beslutning, da den tidligere træner røg ud, og Frederik Åkesson og Ronny Larsen fik lov at tage over. - Jeg synes, det er dejligt, at han er tilbage, og jeg synes jo ikke, ham vi havde før var så optima, siger Pirates-fan Lone Mikkelsen. TV2/Nord har snakket med en stribe fans, som mener, holdet allerede spiller bedre og viser mere gejst i kampene efter trænerskiftet. - Det er jeg selvfølgelig glad for at høre. Vi har haft fokus på form, gejst og tempo. Og det er da dejligt, hvis fansene kan se det, siger Frederik Åkesson.

Referat:
Aalborg Pirates er inde i en god hjemmebane-stime. Og det skyldes ikke mindst skiftet på trænerposten, mener fansene.